**ΑΝΑΡΤΗΤΕΟ ΣΤΟ ΔΙΑΔΙΚΤΥΟ**

|  |  |  |
| --- | --- | --- |
| **ΕΛΛΗΝΙΚΗ ΔΗΜΟΚΡΑΤΙΑ**  ΥΠΟΥΡΓΕΙΟ ΠΑΙΔΕΙΑΣ,  ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ  **ΠΕΡΙΦΕΡΕΙΑΚΗ ΔΙΕΥΘΥΝΣΗ**  **Α/ΘΜΙΑΣ & Β/ΘΜΙΑΣ ΕΚΠ/ΣΗΣ**  **ΚΕΝΤΡΙΚΗΣ ΜΑΚΕΔΟΝΙΑΣ**  Δ/ΝΣΗ Β/ΘΜΙΑΣ ΕΚΠ/ΣΗΣ Ν. ΗΜΑΘΙΑΣ  **1o ΓΕ.Λ. ΒΕΡΟΙΑΣ**  Ταχ. Δ/νση : K. Παρθένη 2  Ταχ. Κώδικας : 59132  Πληροφορίες : Χρήστος Σκούπρας  Τηλέφωνο : 23310 29005  FAX : 23310 29390  E-MAIL : mail@1lyk-veroias.ima.sch.gr |  | **ΒΕΡΟΙΑ, 08-3-2019**  **Αριθμ. Πρωτ.: 124**  **ΠΡΟΣ**: Δ/ΝΣΗ Β/ΘΜΙΑΣ ΕΚΠ/ΣΗΣ ΗΜΑΘΙΑΣ  **ΚΟΙΝ.:** ΚΟΙΝΟΠΟΙΗΣΗ ΓΡΑΦΕΙΑ ΓΕΝΙΚΟΥ ΤΟΥΡΙΣΜΟΥ |

**Θέμα : Πρόσκληση κατάθεσης προσφοράς για 3ήμερη Εκπαιδευτική επίσκεψη της Α΄ Λυκείου**

Το **1ο ΓΕΛ Βέροιας** ζητά κατάθεση προσφορών για πραγματοποίηση 3ήμερης εκπαιδευτικής επίσκεψης σε  **Βόλο** σύμφωνα με την Υ.Α 33120/ΓΔ4/28-2-2017, ΦΕΚ 681/τ. Β/6-3-2017, άρθρο 3 & 2. Αντικείμενο του διαγωνισμού είναι η ανάδειξη της πιο αξιόλογης οικονομικά και ποιοτικά προσφοράς ταξιδιωτικού γραφείου. **Παρακαλούμε να μας αποστείλετε προσφορά, έως την Παρασκευή 15 Μαρτίου 2019 και ώρα 12μ.μ.** Η εκδρομή θα πραγματοποιηθεί από την **Πέμπτη 09/05/2019 έως το Σάββατο 11/05/2019** και θα συμμετάσχουν  **67** μαθητές/τριες της Α΄ Λυκείου του σχολείου μας, οι οποίοι θα συνοδεύονται από **4** καθηγητές/τριες και θα ακολουθήσουν το παρακάτω πρόγραμμα :

**9-5-2019: Βέροια – Βόλος. Περιήγηση στο κέντρο της πόλης, επίσκεψη σε Πορταριά, επιστροφή και διανυκτέρευση σε ξενοδοχείο στο Βόλο.**

**10-5-2019: Βόλος – Μηλιές – Βυζίτσα επιστροφή στην πόλη, νυχτερινή έξοδος**

**11-5-2019: Εντομολογικό Μουσείο Βόλου- Αρχαιολογικό Μουσείο Βόλου , επιστροφή στη Βέροια.**

Το μεταφορικό μέσο που θα χρησιμοποιηθεί είναι δύο (2) τουριστικά λεωφορεία ανάλογων θέσεων.

**2. Δικαίωμα συμμετοχής**

Δικαίωμα συμμετοχής στο διαγωνισμό έχουν όλα τα ταξιδιωτικά γραφεία.

**3. Σύνταξη και υποβολή προσφορών**

Οι προσφορές υποβάλλονται στο ενδιαφερόμενο σχολείο, σε κλειστό φάκελο. Στην προσφορά να περιλαμβάνονται :

**α)** τρεις (3) δωρεάν συμμετοχές μαθητών,

**β)** κεντρικό ξενοδοχείο τουλάχιστον τριών ή τεσσάρων αστέρων στο Βόλο

**γ)** μονόκλινα δωμάτια για τους συνοδούς καθηγητές

**δ**) δυνατότητα φύλαξης δωματίων (security)

Με κάθε προσφορά από το ταξιδιωτικό γραφείο κατατίθεται απαραιτήτως και υπεύθυνη δήλωση ότι διαθέτει ειδικό σήμα λειτουργίας, το οποίο βρίσκεται σε ισχύ. Στην προσφορά υποχρεωτικά θα καταγράφονται επίσης η Υποχρεωτική Ασφάλιση Ευθύνης Διοργανωτή, σύμφωνα με την κείμενη νομοθεσία και η τελική συνολική τιμή της προφοράς.

**4. Αξιολόγηση προσφορών**

Η αξιολόγηση των προσφορών πραγματοποιείται σε μια φάση που περιλαμβάνει τα παρακάτω επιμέρους στάδια:

- Παραλαβή των φακέλων και αποσφράγιση προσφορών

- Έλεγχος

-Αξιολόγηση οικονομικής προσφοράς

-Επιλογή αναδόχου.

Οι προσφορές δεν πρέπει να έχουν ξύσματα, σβησίματα, προσθήκες, διορθώσεις. Εάν υπάρχει στην προσφορά οποιαδήποτε προσθήκη ή διόρθωση, αυτή πρέπει να είναι καθαρογραμμένη ή μονογραμμένη από τον προσφέροντα. Η προσφορά θα απορρίπτεται, εάν σ΄ αυτήν υπάρχουν διορθώσεις που την καθιστούν ασαφή, κατά την κρίση του οργάνου αξιολόγησης των προσφορών. Όσοι ενδιαφέρονται να λάβουν μέρος μπορούν να υποβάλουν τις προσφορές τους, σύμφωνα με τους παρακάτω τρόπους:

α) προσωπικά ή με εκπρόσωπο στο ενδιαφερόμενο σχολείο

β) με συστημένη ταχυδρομική επιστολή που θα απευθύνεται στο ενδιαφερόμενο σχολείο.

Οι εκπρόθεσμες προσφορές δεν λαμβάνονται υπόψη και επιστρέφονται χωρίς να αποσφραγισθούν, έστω και αν η καθυστέρηση οφείλεται σε οποιαδήποτε αιτία του ταχυδρομείου , των διανομέων, των μέσων συγκοινωνίας.

**5. Επιλογή αναδόχου**

Για την αξιολόγηση των προσφορών και την επιλογή της πλέον συμφέρουσας από οικονομική άποψη προσφοράς, συγκροτείται Επιτροπή, με Πράξη του Διευθυντή του σχολείου, η οποία αποτελείται από τον ίδιο, ως Πρόεδρο, δύο (2) συνοδούς- εκπαιδευτικούς, που ορίζονται από το Σύλλογο των Διδασκόντων Καθηγητών, έναν (1) εκπρόσωπο του Συλλόγου Γονέων και Κηδεμόνων και από εκπροσώπους , των 5μελών Συμβουλίων των Μαθητικών Κοινοτήτων που θα λάβουν μέρος στην μετακίνηση, οι οποίοι εκπροσωπούνται με μία (1) ψήφο. Η Επιτροπή έχει την αρμοδιότητα και ευθύνη επιλογής του ταξιδιωτικού γραφείου που θα πραγματοποιήσει την εκδρομή –μετακίνηση. Η επιλογή του ταξιδιωτικού γραφείου καταγράφεται στο πρακτικό που συντάσσεται και στο οποίο αναφέρονται με σαφήνεια τα κριτήρια επιλογής. Το εν λόγω πρακτικό, εφόσον ζητηθεί, κοινοποιείται από το Διευθυντή του σχολείου σε κάθε συμμετέχοντα ή/και έχοντα νόμιμο δικαίωμα να ενημερωθεί , ο οποίος μπορεί να υποβάλει ένσταση κατά της επιλογής εντός δύο (2) ημερών από τη σύνταξη του πρακτικού επιλογής. Μετά την αξιολόγηση των προσφορών και την εξέταση των ενδεχόμενων ενστάσεων, γίνεται η τελική επιλογή του ταξιδιωτικού γραφείου και το σχολείο συντάσσει σύμβαση οργανωμένου ταξιδιού (ιδιωτικό συμφωνητικό), σύμφωνα με την κείμενη νομοθεσία, που υπογράφεται από τα συμβαλλόμενα μέρη. Στη σύμβαση περιλαμβάνονται απαραιτήτως τα εξής:

1. Το εγκεκριμένο από το Σύλλογο Διδασκόντων Καθηγητών αναλυτικό πρόγραμμα της εκδρομής
2. Η Ασφάλεια αστικής επαγγελματικής ευθύνης.
3. Το συνολικό κόστος της εκδρομής.
4. Τους Γενικούς Όρους συμμετοχής στην εκδρομή.

Το σχολείο υποχρεούται να αναρτά στον πίνακα ανακοινώσεων και στην ιστοσελίδα του τις προσφορές των τουριστικών γραφείων, τη σύμβαση οργανωμένου ταξιδιού που υπογράφτηκε, καθώς και τον αριθμό του ασφαλιστηρίου συμβολαίου επαγγελματικής ευθύνης.

Ο ΔΙΕΥΘΥΝΤΗΣ

ΧΡΗΣΤΟΣ ΣΚΟΥΠΡΑΣ